Den årlige Nibe Festival byder på fire dage med musik, fest og god stemning. Men der er også plads til både byens yngste og ældste. Allerede på festivallens førstedag den 29. juni, er der om formiddagen børnekoncert. Her spiller Mek Pek, Søn & Onkel Tot. Showet er baseret på de populære sange fra Åh Abe-pladen. Der er gratis entre til Børnekoncerten, hvor festivalen byder på gratis saft og kage. Indgangen åbner klokken 09.30, og Frank Megabody holder showet sammen. Allerede før festivalen starter, er der koncert for de ældre. Fredag den 24. juni samles Bjørn Hansen fra Bjørn & Okay og Johnny Hansen fra Kandis under samme tag til årets Ældrekoncert. Koncerten er gratis for områdets ældre, og kommer til at byde på musik og fællessang med Nibe Harmonikaklub.

Referat:
Nibe Festival byder på fest og koncerter for både de yngste og ældste.